Diari Oficial de la Generalitat Valenciana


Sumari del DOGV 8118, del 01-09-2017 (2017/7575)

Informació pública del projecte de modificació de les normes subsidiàries del municipi per a la modificació de les condicions d'edificació i dels usos en l'àrea no zonificada del sòl no urbanitzable, que afecta l'ordenació estructural de les esmentades normes subsidiàries.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8118

Data del DOGV
:   01-09-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7575


Data del document
:   16-08-2017

Organisme emissor
:   Ajuntament de Piles

Tipus de document
:   Anunci

Descriptors 

:   * Piles
    * administració local
    * pla d'urbanisme

Informació pública del projecte de modificació de les normes subsidiàries del municipi per a la modificació de les condicions d'edificació i dels usos en l'àrea no zonificada del sòl no urbanitzable, que afecta l'ordenació estructural de les esmentades normes subsidiàries. [2017/7575]  
De conformitat amb el que es disposa en l'article 57.1.a, en relació amb el 53.2, de la Llei 5/2014, de 29 de juliol, de la Generalitat, d'ordenació del territori, urbanisme i paisatge de la Comunitat Valenciana, l'alcalde president de l'Ajuntament de Piles ha adoptat, en data 16 d'agost de 2017, la següent resolució que se sotmet a informació pública, per termini de quaranta-cinc dies:  
  
Resolució de l'Alcaldia  
1. Mitjançant l'Acord del Ple de l'Ajuntament de Piles de data 28 de setembre de 2016 es va acordar:  
«Primer. Iniciar el procediment per a l'aprovació del projecte de modificació de les normes subsidiàries del municipi per a la modificació de les condicions d'edificació i dels usos en l'àrea no zonificada del sòl no urbanitzable, que afecta l'ordenació estructural de les esmentades normes subsidiàries.  
Segon. Iniciar el procediment d'avaluació ambiental, territorial i estratègica, en relació amb el projecte referenciat i, en conseqüència, que es remeta a l'òrgan ambiental i territorial la sol·licitud d'inici i la documentació que l'acompanya, als efectes que emeta la resolució d'informe ambiental i territorial estratègic preceptiu i ho remeta al Ple com a òrgan substantiu i a l'alcalde com a òrgan promotor.  
Tercer. Suspendre la concessió de llicències per a la realització de construccions en la zona agrícola del sòl no urbanitzable protegit i en l'àrea no zonificada del sòl no urbanitzable, durant la tramitació de la present modificació.»  
  
2. Mitjançant escrits amb registres d'eixida números 773 i 875 de dates 7 d'octubre de 2016 i 3 de novembre de 2016, respectivament, es remet còpia de l'esmentat projecte a la Direcció General d'Avaluació Ambiental i Territorial, Servei d'Avaluació Ambiental Estratègica, a l'efecte que elaborara el document ambiental corresponent.  
  
  
3. Mitjançant escrit amb registre d'entrada en l'Ajuntament de Piles número 1453, de data 15 de juny de 2017, es notifica a aquest l'acord adoptat per la Comissió d'Avaluació Ambiental de data 30 de maig de 2017, relatiu a l'emissió de l'informe favorable ambiental i territorial estratègic de la modificació puntual de les normes subsidiàries de Piles, modificació de les condicions d'edificació i dels usos de la zona agrícola de SNUP i de l'àrea no zonificada del SNU.  
En aquest informe es fan constar diversos extrems, que se sintetitzen a continuació:  
3.1. No es preveuen efectes significatius sobre el medi ambient a causa de l'aplicació de la modificació plantejada, ni tan sols prenent en consideració el canvi climàtic.  
3.2. La modificació proposada suposarà una millora en el sòl agrícola (zona agrícola del sòl no urbanitzable protegit i àrea no zonificada del sòl no urbanitzable) pel que fa a l'aplicació de la normativa actual, a causa de la regulació de les construccions permeses i l'eliminació d'usos i construccions fins ara contemplats en les normes subsidiàries, amb la finalitat de preservar aquest sòl de l'edificació.  
3.3. Que per part de la direcció general competent s'han realitzat consultes a les administracions que seguidament es detallen, de conformitat amb el que es disposa en l'article 51 de la LOTUP, a fi de definir el contingut de l'estudi ambiental i estratègic (EATE) perquè, si ho estimaren oportú, hi formularen suggeriments:  
Conselleria d'Habitatge, Obres Públiques i Vertebració del Territori. Servei d'Urbanisme. Direcció territorial de València: Informe de data 12.05.2017.  
Conselleria d'Agricultura, Medi ambient, Canvi Climàtic i Desenvolupament Rural. Direcció territorial de València. Servei d'Agricultura.  
Conselleria d'Habitatge, Obres Públiques i Vertebració del Territori. Subdirecció General d'Ordenació del Territori i Paisatge. Servei Infraestructura Verda i Paisatge: Informe de data 24.05.2017.  
Conselleria d'Habitatge, Obres Públiques i Vertebració del Territori. Subdirecció General d'Ordenació del Territori i Paisatge. S. Ord. Terr. PATRICOVA: informe de data 07.12.2016.  
Confederació Hidrogràfica del Xúquer. Comissaria d'Aigües: Informe de data 29.12.2016.  
3.4. Que els informes emesos per part de les conselleries afectades, els quals es troben publicats en la web http://www.agroambient.gva.es/eae, i una còpia del quals consta en l'expedient administratiu, ho són en sentit favorable a la modificació, i s'han realitzat en l'informe ambiental territorial i estratègic les següents consideracions sobre aquest tema:  
  
«PATRICOVA  
D'acord amb l'informe rebut el 13 de desembre de 2016, la modificació puntual de les normes subsidiàries plantejada, des del punt de vista de les competències del Servei d'Ordenació del Territori, no està afectada per risc d'inundació.  
Confederació Hidrogràfica del Xúquer  
L'informe de la Confederació Hidrogràfica del Xúquer de 29 de desembre de 2016 conclou que, atés el caràcter genèric de la modificació i, ja que l'aplicació concreta d'aquesta estarà sempre sotmesa a la legislació sectorial que li siga aplicable en cada cas i, en particular, a la legislació en matèria d'aigües, en l'àmbit de les competències d'aquest organisme, es conclou que l'actuació que es pretén realitzar no suposa efectes significatius sobre el medi ambient.  
Infraestructura Verda i Paisatge  
El Servei d'Infraestructura Verda i Paisatge fa saber, el 24 de maig de 2017 que, des del punt de vista de les seues competències, emet un informe favorable sobre la modificació de les normes subsidiàries, ja que s'estima que la modificació tindrà efectes favorables sobre el paisatge, per disminuir la pressió per edificacions en la zona objecte d'aquesta.  
Urbanisme  
Des de les competències del Servei Territorial d'Urbanisme, d'acord amb l'informe rebut el 19 de maig de 2017, la modificació puntual de les normes subsidiàries plantejada, des del punt de vista de les competències del servei, no sembla que tindrà efectes significatius sobre el medi ambient, d'acord amb les directrius de l'informe.»  
3.5. Que, en vista de la documentació presentada, conforme als criteris de l'annex VIII de la LOTUP, la modificació proposada suposa una reducció dels efectes negatius sobre el medi ambient a causa de l'exclusió de la normativa com a ús permés dels habitatges i edificacions corresponents, i la millora del sòl agrícola ja existent, evitant les conseqüències negatives de la deterioració que poguera produir-se i evitant així un increment de la seua magnitud, per la qual cosa no afecta el model territorial ni representa efectes negatius sobre el medi natural.  
3.6. Finalment que, el procediment d'avaluació simplificada és suficient per a determinar que la modificació no presenta efectes significatius negatius sobre el medi ambient.  
 Examinada la documentació que l'acompanya, vist l'informe de Secretaria i, de conformitat amb el que estableixen els articles 53.2, 57 i 64.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), i en l'article 21.1 j) de la Llei 7/1985, de 2 d'abril, Reguladora de les Bases del Règim local, és procedent sotmetre la proposta de modificació de les normes subsidiàries a informació pública i audiència a interessats per termini de quaranta-cinc dies, mitjançant inserció d'anunci en el DOGV i en un diari d'àmplia difusió.  
  
Sobre la base dels antecedents i fonaments jurídics exposats, resolc:  
  
  
Primer  
Aprovar la versió inicial del projecte de modificació de l'ordenació estructural continguda en les normes subsidiàries vigents en el municipi de Piles redactat pels Serveis Tècnics Municipals, en els termes que obren en l'expedient administratiu.  
  
Segon  
Sotmetre el projecte de modificació de l'ordenació estructural continguda en les normes subsidiàries vigents en el municipi de Piles a informació pública, per termini de quaranta-cinc dies, mitjançant publicació que es durà a terme en el Diari Oficial de la Generalitat Valenciana, així com en un periòdic d'àmplia difusió. Durant aquest període quedarà l'expedient a la disposició de qualsevol persona que desitge examinar-lo.  
  
Tercer  
Notificar la present resolució a les persones interessades, a l'efecte que puguen al·legar i presenten les justificacions que estimen pertinents.  
  
  
Quart  
Durant el mateix termini d'informació pública, consultar els organismes afectats, amb petició dels informes exigibles conforme a la legislació sectorial, així com les entitats subministradores dels serveis públics urbans que pogueren resultar afectades i al públic interessat.  
  
De conformitat amb el que es disposa en l'article 57.1.b de la LOTUP, la falta d'emissió dels informes esmentats en el termini establit, permetrà prosseguir la tramitació de les actuacions.  
  
Cinqué  
Que l'equip redactor emeta informe en relació amb les al·legacions, suggeriments i alternatives presentats.  
  
Sisé  
Després de l'informe tècnic referit en l'apartat precedent, es remeten les actuacions a Secretaria per a l'emissió de l'informe proposta.  
  
Piles, 16 d'agost de 2017.- L'alcalde president: David Morant Ciscar.